|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság2024. július 16 - ai rendes**

**ülésére**

|  |  |
| --- | --- |
| **Tárgy:** | Döntési javaslat a 2024. évi növényesítési pályázati felhívásra 2024. június 4. – július 4. napjáig beérkezett pályázatokról, továbbá döntési javaslat a Klauzál tér 16. Társasház 2023. évi növényesítési pályázata elszámolási határidejének meghosszabbítására vonatkozó kérelméről |

**Készítette:**

Bordás Ágnes

pénzügyi referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. Kerület Erzsébetváros Önkormányzata Képviselő-testületének Városüzemeltetési Bizottsága a lakóközösségeknek és az önkormányzati intézményeknek nyújtandó növényesítési támogatásról szóló 28/2013. (V. 31.) önkormányzati rendeletben (a továbbiakban: Rendelet) foglaltak alapján pályázatott írt ki (1. sz. melléklet) kerületi lakóközösségek és önkormányzati intézmények növényesítésének támogatására a 2024. évi költségvetésben biztosított 8.000.000 forintos támogatási keret erejéig a 116/2024. (III.19.) határozatával (2. sz. melléklet).

A pályázati kiírás közzététele a helyben szokásos módon megtörtént. A pályázatok benyújtásának határideje: a támogatási keret kimerüléséig, de legfeljebb 2024. október 31. napjáig tart.

A pályázatok elbírálásának tervezett határideje: folyamatos, de legfeljebb a pályázat benyújtásának határidejét követő 30. nap, azaz 2024. november 30. napja.

2024. június 4. és július 4. között benyújtott pályázat, melyre a rendelkezésre álló 8.000.000,- Ft összegű pályázati keret fedezetet biztosít:

1. **1077 Budapest VII. Izabella utca 11. Társasház**

A Társasház 2024.06.04. napján hiánytalan pályázatot nyújtott be.

A Társasház az alábbi pályázati célok szerinti munkálatokat kívánja megvalósítani:

Fák ápolása szakember által, facsemeték kivételével:

1. ifjítás, gallyazás, gyökérmetszés, odúkezelés, kötözés keletkezett sebfelületek kezelésével

**Tervezett költségek: 215.000,- Ft**

**Támogatási igény: 107.500,- Ft**

**A támogatási intenzitás 50%.**

Tekintettel a fentiekben ismertetett pályázati célokra, javasoljuk a pályázat támogatását.

A pályázat döntésre való előkészítése megtörtént, mely szerint a pályázat borítékbontását a Budapest Főváros VII. Kerület Erzsébetvárosi Polgármesteri Hivatal Városüzemeltetési Irodája elvégezte (a bontási jegyzőkönyv jelen előterjesztés 3. sz. mellékletét képezi).

A beérkezett pályázat a Városüzemeltetési Irodán megtekinthető.

1. **1072 Budapest VII. Klauzál tér 16. Társasház 2023. évi növényesítési pályázat hosszabbítási kérelme**

A **1072 Budapest Klauzál tér 16. Társasháznak** (a továbbiakban: Társasház) a 2023. évi növényesítési pályázat keretében benyújtott pályázatát a Tisztelt Bizottság a 19/2024. (I.23.) határozatában (4. sz. melléklet) 500.000,- Ft összeggel támogatta.

A támogatási szerződés (5. sz. melléklet) 2024. február 27. napján került aláírásra, melyet a Társasház közös képviselője 2024. március 4. napján vett át. A pályázattal történő elszámolás, illetve a számlák benyújtásának határideje a megkötött támogatási szerződés pályázó részéről történt kézhezvételtől számított 120. nap.

Mindezek alapján az elszámolási határidő 2024. július 2. napja.

**A Társasház** közös képviselője 2024. június 22. napján (az elszámolási határidő lejáratát megelőzően) cégkapun benyújtott kérelemmel (6. sz. melléklet) fordult az Önkormányzathoz, melyben **kérelmezte az elszámolási határidő meghosszabbítását.** A pályázati felhívás 8.10. pontjára, valamint a támogatási szerződés II.5. pontja lehetőséget biztosít az elszámolási határidő (legfeljebb három hónappal történő) meghosszabbítására.

Indokolásként előadta, hogy a pályázati célként megvalósítandó növényültetésre 2024. július hónapban kerül sor.

A támogatás összege, a támogatási intenzitás nem változik.

Tekintettel arra, hogy a Budapest Főváros VII. Kerület Erzsébetváros Önkormányzata Városüzemeltetési Bizottsága soron következő ülésére a Támogatási szerződés lejáratát követően kerül sor, így az elszámolás határidejének hosszabbítása a támogatási szerződés módosításával nem kezelhető. Az elszámolási határidő módosítása új támogatási szerződés megkötésével kezelhető.

Mindezek alapján az elszámolási határidő módosításának jóváhagyását javasoljuk a Tisztelt Bizottság részére.

A Rendelet 2. § -ában foglaltak értelmében a Városüzemeltetési Bizottság jogosult dönteni a pályázatok eredményének megállapításáról, a pályázóknak nyújtandó támogatásról, továbbá az elszámolás határidejének módosításáról.

Kérem a Tisztelt Bizottságot az előterjesztés megtárgyalására és a határozati javaslatok elfogadására.

**Határozati javaslatok**

**I.**

**Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottságának …/2024. (VII.16.) határozata a 2024. évi növényesítési pályázati felhívásra benyújtott, 1077 Budapest VII. Izabella utca 11. Társasház pályázatáról**

Budapest Főváros VII. Kerület Erzsébetváros Önkormányzata Képviselő-testületének Városüzemeltetési Bizottsága úgy dönt, hogy

1. **A** **1077 Budapest VII. Izabella utca 11. Társasház** **2024. évi növényesítési pályázati felhívásra benyújtott pályázatát támogatásra alkalmasnak minősíti.**
2. **A Társasház a pályázata alapján 107.500,- Ft, azaz egyszázhétezer-ötszáz forint vissza nem térítendő támogatásra jogosult.**

**A támogatási intenzitás 50 %.**

**A támogatás a következő pályázati célokra fordítható:**

Fák ápolása szakember által, facsemeték kivételével:

1. ifjítás, gallyazás, gyökérmetszés, odúkezelés, kötözés keletkezett sebfelületek kezelésével
2. A Bizottság felkéri a Polgármestert a támogatási szerződés aláírására.

**Felelős:** Sáli Annamária bizottsági elnök

**Határidő:** 1. és 2. pont tekintetében: 2024. július 16.

3. pont tekintetében: 2024. augusztus 31.

**II.**

**Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottságának .../2024. (VII. 16.) határozata a 1072 Budapest, Klauzál tér 16. Társasház 2023. évi növényesítési pályázatával kapcsolatban**

Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottsága úgy dönt, hogy:

1. A **1072 Budapest, Klauzál tér 16. Társasház** 2023. évi növényesítési pályázatának elszámolási határidejét három hónappal - 2024. október 2. napjáig - meghosszabbítja.
2. Felkéri a Polgármestert, hogy gondoskodjon a határozat 1. pontjának megfelelő új támogatási szerződés megkötéséről.

**Felelős:** Niedermüller Péter polgármester

**Határidő:** 1. pont tekintetében 2024. július 16.

2. pont tekintetében 2024. augusztus 31.

Budapest, 2024. július 4.

dr. Jávori Péter

Városüzemeltetési Iroda vezetője

Mellékletek:

* 1. sz. melléklet: pályázati felhívás
* 2. sz. melléklet: Városüzemeltetési Bizottság 116/2024. (III.19.) határozata a növényesítési pályázat kiírásáról
* 3. sz. melléklet: Izabella utca 11. TH bontási jegyzőkönyv
* 4. sz. melléklet: Városüzemeltetési Bizottság 19/2024. (I.23.) határozata
* 5. sz. melléklet: 1072 Budapest, Klauzál tér 16. Társasház támogatási szerződés és mellékletei
* 6. sz. melléklet: 1072 Budapest, Klauzál tér 16. Társasház elszámolás hosszabbítási kérelem